El Dia Mundial de la Poesia se celebra a Burjassot amb una divertida vesprada d’animació lectora
2025-07-24

La UNESCO proclamava, en 1999, el 21 de març com el Dia Mundial de la Poesia. Una data que, des de l’equip de Biblioteques Municipals de Burjassot, no volen que passe desapercebuda en el municipi i, per aquest motiu, vdedicaran una nova vesprada gratuïta d’animació lectora a aquest gènere.

El mateix dia 21 de març, a partir de les 18 hores, la Biblioteca Infantil acollirà aquesta activitat de foment de la lectura i també de la creativitat dels més menuts de la casa. Una activitat en la qual s’utilitzaran els versos, amb la tècnica dels cal·ligrames, per a introduir als participants en la mateixa en aquest gènere literari.

Així, després de descriure el que és un cal·ligrama per part de tots els participants, podran crear el seu propi reescrivint un poema en forma d’imatge o acolorint els exemples mostrats en l’activitat.

Una nova divertida vesprada d’animació lectora a Burjassot que donarà l’oportunitat no solament de conèixer una mica més la poesia sinó, també, de despertar la imaginació i la creativitat dels xiquets que participen.